Μετρητική και θεματική τεκμηρίωση αρχαιολογικού ευρήματος και η εισαγωγή του σε περιβάλλον εικονικής περιήγησης
Creators: name: Τσίντζουρα Αποστολία Δήμητρα, Χρήστου
Publisher: name: Aristotle University of Thessaloniki
Year: 2018
Subjects: Εικονική περιήγηση
Φωτογραμμετρία
Άθυτος
Virtual tour
Photogrammetry
Athitos

description: Ένα από τα βασικότερα χαρακτηριστικά της εξέλιξης του ανθρώπινου πολιτισμού, είναι η δημιουργία της Πολιτιστικής Κληρονομιάς. Η πολιτιστική Κληρονομιά φέρει τη μορφή αντικειμένων πολύ μεγάλης ιστορικής, καλλιτεχνικής ή γνωστικής αξίας που δημιουργήθηκαν από μία παλαιότερη γενεά και αξίζει να διαφυλαχθούν , να προστατευτούν και να παραδοθούν στις επόμενες γενεές προς όφελός τους. Σημαντικό ρόλο στη διαφύλαξη αυτή παίζει η γεωμετρική και θεματική τεκμηρίωσή όλων όσων ορίζουν την Πολιτιστική Κληρονομιά από μικρά ευρήματα μέχρι μεγάλα αρχιτεκτονήματα. Η συγκεκριμένη μελέτη αφορά ένα αντικείμενο μικρής κλίμακας αλλά εξαιρετικά σημαντικό ιστορικά. Αφορά τα δύο αποτμήματα μιας λίθινης επιγραφής η οποία αναφέρεται στο αττικό ψήφισμα για την επικράτηση κοινού νομίσματος. Τα δύο αποτμήματα είναι και ο βασικός σκελετός πάνω στον οποίο εξελίχτηκε η εργασία. Η μελέτη αυτή αποτελείται από δύο σκέλη. Το πρώτο επικεντρώνεται στο αρχαιολογικό εύρημα και την μετρητική και θεματική του τεκμηρίωση και το δεύτερο σκέλος στη δημιουργία εικονικής περιήγησης στους χώρους του αρχαιολογικού μουσείου της Θεσσαλονίκης, όπου φυλάσσεται το εύρημα, με στόχο την ενσωμάτωση του. Τα δύο σκέλη πραγματοποιούνταν παράλληλα. Πραγματοποιήθηκε η πλήρης γεωμετρική τεκμηρίωση του ευρήματος με μεθόδους και λογισμικά φωτογραμμετρίας. Οι δύο πλάκες της λίθινης επιγραφής φωτογραφήθηκαν και με την κατάλληλη διαδικασία και επεξεργασία των δεδομένων με μεθόδους φωτογραμμετρίας παράχθηκε ένα ακριβές και αξιόπιστο μοντέλο τριών διαστάσεων χρωματισμένο με τα πραγματικά του χρώματα όπως αυτά προέκυψαν από τις φωτογραφίες. Παράλληλα, έγιναν οι απαραίτητες φωτογραφικές λήψεις στους χώρους του μουσείου για τη δημιουργία της εικονικής περιήγησης. Οι λήψεις ήταν η βάση για τη δημιουργία των πανοραμάτων τα οποία με τη βοήθεια κατάλληλου λογισμικού απεικόνισαν με πιστότητα μια διαδρομή στους χώρους του μουσείου. Η εικονική περιήγηση εμπλουτίστηκε με διάφορα χαρακτηριστικά όπως πληροφορίες για το χώρο, χάρτη διαδρομής αλλά και την εισαγωγή των ευρημάτων σε πιθανή θέση έκθεσης. Με την ολοκλήρωση της εικονικής περιήγησης υπάρχει δυνατότητα ανάρτησής της σε ιστοσελίδα ώστε να είναι άμεσα επισκέψιμη από τους διαδικτυακούς περιηγητές.
description: One of the main features of the evolution of human civilization is the creation of the Cultural Heritage. Cultural Heritage takes the form of objects of great historical, artistic or cognitive value, created by an older generation and worth to be preserved, protected and delivered to future generations for their own benefit. An important role in this preservation is the geometric and thematic documentation of all those who define the Cultural Heritage, from small items to large architecture buildings. This study concerns a small-scale, but extremely important historical phenomenon. It concerns the two pieces of a carved stone that refers to the Attic resolution for the prevalence of a common currency. The two pieces are also the main skeleton on which this study has evolved. This study consists of two parts. The first focuses on the archaeological find and its metering and thematic documentation and the second part in creating a virtual tour at the premises of the archaeological museum of Thessaloniki, where the find is kept, in order to incorporate the find with the virtual tour. The two parts of the study were carried out at the same. The geometric documentation of the find was completed by using photogrammetry methods and software. The two slabs were photographed and with the proper data processing, an accurate and reliable three-dimensional model was created. The model was painted by its true colors, the way they came out of the photographs. In the meantime, there were some shots of the main rooms of the museum in order to create the virtual tour. These shots stitched together and created a single panorama for each room of the museum. The proper software uses the panoramas and other special features such as information, floor map and the model of the slabs, to design the virtual tour. The model was placed in the possible exhibition place. When the virtual tour is completed, it can be uploaded online so any internet user might use it.